open-index/open-wikipedia-markdown huggingface dataset:
Anter (pápež)

Svätý **Anter** alebo **Anterus** (latinsky) alebo **Anteros** (* ? , Grécko – † 3. január 236, Rím) bol 19. pápežom v období pontifikátu od 21. novembra 235 do 3. januára 236. Jeho meno je polatinčený tvar gréckeho boha Antera.

Za pápeža bol zvolený po 7-dňovej vakancii pápežskej stolice. Pápežom bol len niekoľko týždňov, o udalostiach jeho pontifikátu je známe veľmi málo, a aj to málo je sporné (údajná mučenícka smrť a podobne). Na druhej strane ide o prvého historicky úplne doloženého pápeža. 

Pochovaný je v Calixtovej katakombe v Ríme, jeho hrob znovu objavili v roku 1854.

## Iné projekty

## Externé odkazy
* The Catholic Encyclopedia - www.newadvent.org
* Documenta Catholica Omnia - www.documentacatholicaomnia.eu

Kategória:Narodenia v 2. storočí
Kategória:Úmrtia v 236
Kategória:Grécki pápeži
Kategória:Grécki katolícki svätci
Ante-

**Ante-** (lat.) je predpona znamenajúca pred-, vopred, vpredu, skôr, predchádzajúci.

## Príklady
*antedatovať

## Externé odkazy
* 

Kategória:Predpony
Antiklerikalizmus

**Antiklerikalizmus** je hnutie proti klerikalizmu - odmietanie politického zasahovania náboženstva do občianskeho politického života a myslenia.

## Externé odkazy
* 

Kategória:Politická filozofia
Antiklinála

[thumb|right|250px|Antiklinála (vľavo) a synklinála (vpravo) v z vrstvených [prekambrium|prekambrických rulách v New Jersey, USA.]]
thumb|right|250px|Antiklinála

**Antiklinála** (z gr.) alebo **sedlo** je označenie strechovito alebo sedlovito vyklenutej časti vrásy, opak synklinály. Jadro antiklinály budujú staršie členy, krídla mladšie členy zvrásneného súvrstvia.

Antiklinálne štruktúry sa na Slovensku vyskytujú vo všetkých zvrásnených usadených súvrstviach.

Osové časti antiklinál sú miestom ich najväčšej deformácie, často tu dochádza k vzniku puklín a extenzných trhlín, ktoré môžu byť vyplnené minerálmi. V osových častiach antiklinál preto môžu vo vhodných podmienkach vznikať menšie ložiská zlata. Antiklinály vytvárajú výborné pasce na uhľovodíky (ropu a zemný plyn), hlavne vrásy s horninami rezervoárového typy vo svojom jadre a nepriepustnými horninami v krídlach a nadloží antiklinály.

## Referencie

## Pozri aj
* Vrása
* Synklinála

## Iné projekty

## Externé odkazy
* 

Kategória:Štruktúrna geológia
Antikomunizmus

**Antikomunizmus** (zriedkavo **antimarxizmus**, **antiboľševizmus**) je termín, ktorý zahŕňa postoje, teórie, politiky a praktiky namierené proti marxizmu, predovšetkým voči komunistickým režimom v socialistických štátoch. Počiatky antikomunizmu spadajú do vzniku opozície voči *[[Manifest komunistickej strany|Manifestu komunistickej strany]]* (1848). Antikomunizmus neexistuje ako ucelená ideológia, viaceré politické ideológie, hnutia a smery naberali antikomunistický charakter (napr. monarchizmus, liberalizmus, fašizmus).

## Referencie

## Iné projekty

## Externé odkazy
* 


Kategória:Politické ideológie
Kategória:Studená vojna
Antikoróznosť

**Antikoróznosť** (gr.+lat.) je vlastnosť (schopnosť) materiálu odolávať koróznym účinkom.

Antikorózny materiál sa nanáša na korózny materiál farbením alebo galvanizáciou.

## Externé odkazy
* 

Kategória:Materiálová veda
Antifašizmus

[náhľad|Antifašistická demonštrácia, [Bern (mesto)|Bern, Švajčiarsko (august 2006).]]
**Antifašizmus** je politický smer, hnutie nepriateľské a bojujúce proti každej forme fašizmu a nacizmu. Taktiež otvorene vystupuje proti rasizmu, sexizmu, nacionalizmu, antisemitizmu a homofóbii. 

## Rôzne antifašistické prúdy
Hoci sa zdá, že antifašizmus je len jeden, v rámci tohto hnutia existujú rôzne názory napríklad na otázku použitia násilia proti fašistom či slobodu prejavu. Preto rozoznávame:
* Liberálny antifašizmus - napríklad Ľudia proti rasizmu
* Radikálny/militantný antifašizmus - napríklad Antifašistická akcia

## Iné projekty
Antidiabetikum

**Antidiabetikum** (gr.) je prostriedok pôsobiaci proti cukrovke, napomáhajúci alebo doplňujúci liečbu cukrovky.
Antikultúrnosť

**Antikultúrnosť** (gr. + lat.) môže byť:
*protikultúrnosť, namierenosť proti kultúre
*namierenosť proti kultúrnosti
*nekultúrnosť
*týkanie sa antikultúry, pozri antikultúra
Antikum

**Antikum** môže byť:
*stĺpová predsieň etruského chrámu, pozri antikum (etruský chrám)
*predná časť rímskeho domu, pozri antikum (rímsky dom)
Antilogizmus

**Antilogizmus** je logický princíp vyjadrujúci nezlučiteľnosť premís kategorického sylogizmu s popieraním jeho záveru. Teória antilogizmu je jedným z viacerých variantov sylogistiky.

## Externé odkazy
* 

Kategória:Logika
Antimodernizmus

**Antimodernizmus** (lat.) môže byť:

1. filozofické stanovisko, ktoré sa zakladá na  tradicionalizme  a konzervativizme a ktoré odmieta tak modernú transformatívnu interpretáciu
starších, ako aj obsahové a významové  zrovnoprávnenie  novších  alebo vznikajúcich tradícií. Vzťah antimodernizmu k tradícii je emocionálny a imitatívny. Antimodernizmus vidí optimálnu podobu súčasného v čírej aplikácii tradičného, pričom vybraným tradíciám prisudzuje terapeutické účinky na súčasnosť. Tým sa odlišuje od postmoderného antimodernizmu, ktorý vychádza zanamnestického myslenia a ktorý sa zameriava  proti  eurocentrickému provincializmu západných tradícií a spája prvky diferentných tradícií so základnými formami modernej skúsenosti.

2. reakcia rímskokatolíckej cirkvi na katolícky modernizmus, ktorá sa v
prvom desaťročí 20. storočia prejavila vynucovaním si lojality od progresívnych teológov s integralistickými cirkevnými kruhmi (Pius X., prísaha proti modernizmu, predpísaná 1910 a zrušená 1967).

## Externé odkazy
*
Antily

náhľad|Antily
**Antily** (iné názvy: **Antilské ostrovy**, **Antilské súostrovie**, [len Antily v užšom zmysle:] **Antilský oblúk**, **[[Západná India|Západná India/Západoindické súostrovie/Západoindické ostrovy]]**; staršie: *Antilly*, *Antillské ostrovy*; po špan. *Antillas*, po fran. a angl. *Antilles*) je ostrovná reťaz medzi Severnou Amerikou (Yucatánom) a Južnou Amerikou (Venezuelou) oddeľujúca Karibské more od Atlantického oceánu. V detailoch sa definícia Antíl rôzni v závislosti od zdroja (pozri Delenie).

## Delenie
Trochu zjednodušene (pri použití jednej z možností delenia Antíl) možno povedať, že sa Antily členia na Veľké Antily a Malé Antily.

Podrobnejšie delenie je takéto:
Antily v užšom zmysle:
*Veľké Antily v širšom zmysle:
**Veľké Antily v užšom zmysle – pozostávajú z ostrovov Kuba, Jamajka, Haiti, Portoriko s priľahlými ostrovčekmi
**Kajmanie ostrovy – alternatívne zaraďované mimo Antíl
**Pedro Cays - väčšinou chápané ako ostrovčeky Jamajky
**Navassa 
**Isla Mona 
*Panenské ostrovy – alternatívne zaraďované pod Veľké Antily alebo pod Malé Antily (Severné Záveterné ostrovy)
*Malé Antily v širšom zmysle (Malé Antily v najširšom zmysle zahŕňajú aj Bahamy a Bermudy – pozri nižšie):
**Malé Antily v užšom zmysle (=Náveterné ostrovy v širšom zmysle)
***Severné Záveterné ostrovy (=Záveterné ostrovy) – pozostávajú z ostrovov Sombrero, Anguilla, Svätý Martin, Svätý Bartolomej, Saba, Svätý Eustach, Svätý Krištof, Nevis, Antigua, Barbuda, Redonda, Montserrat, Guadeloupe, La Désirade, Marie-Galante, Îles des Saintes, Dominika s priľahlými ostrovmi
***Náveterné ostrovy v užšom zmysle – pozostávajú z ostrovov Martinik, Svätá Lucia, Svätý Vincent, Grenadíny, Grenada s priľahlými ostrovmi
**Barbados – alternatívne zaraďovaný pod Náveterné ostrovy v užšom zmysle alebo mimo Antíl
**Trinidad a Tobago – alternatívne zaraďované pod Náveterné ostrovy v užšom zmysle alebo mimo Antíl (alebo ojedinele pod Južné Záveterné ostrovy)
**Južné Záveterné ostrovy – alternatívne zaraďované mimo Antíl; pozostávajú z časti ostrovov pri venezuelskom pobreží (ostatné venezuelské ostrovy pozri v článku Karibské ostrovy), konkrétne sú to najmä ostrovy Los Testigos, Margarita, Cubagua, La Blanquilla, La Tortuga, La Orchila, Los Roques, Vtáčie ostrovy (Las Aves), Aruba, Bonaire, Curaçao a Los Monjes 
Antily v širšom zmysle (najmä v starších textoch) zahŕňajú okrem Antíl v užšom zmysle aj Bahamy (vrátane ostrovov Turks a Caicos)  a ojedinele aj Bermudy , pričom Bahamy a Bermudy sa potom prípadne zaraďujú konkrétne pod Malé Antily (i keď historicky možno nájsť aj zaradenie Bahám pod Veľké Antily).

## Geológia
Antily v užšom zmysle geologicky predstavujú ostrovný oblúk. K jeho vzniku dochádza podsúvaním severoamerickej a juhoamerickej platne pod karibskú platňu.

## Referencie

Kategória:Karibské ostrovy
Antinómia

**Antinómia** je výpoveď, z ktorej pravdivosti sa dá odvodiť jej nepravdivosť a naopak. Antinómia je zdanlivý rozpor medzi dokázanými vetami alebo skutočný rozpor medzi zdanlivo dokázanými vetami. Výskumom antinómií sa zaoberá antitetika.

Antinómia je rozpor medzi dvomi rovnako záväznými zákonmi, konflikt autorít alebo rozpor medzi dvomi závermi, ktoré sa zdajú byť rovnako logické.

**Antinómia** podľa Immanuela Kanta vzniká z nesprávneho chápania rozumu, ktorý svoje idey pokladá za súhrnné pojmy samotných vecí. Rozum sa zaplieta do abstraktných špekulácií, ktoré sa usiluje overiť v skutočnom svete. Lenže nijaká
skúsenosť nie je schopná potvrdiť to, čo sa javí ako nevyhnutné iba v dôsledku špekulácií rozumu. Centrálnou ideou rozumu, ktorá riadi všetky jeho špekulácie, je idea absolútnej totality: že svet rozmanite podmienených javov má svoj konečný zjednocujúci základ v niečom nepodmienenom. Z tohto metafyzického predpokladu, ktorý už nemá nijaký vzťah k možnej skúsenosti, odvodzuje rozum svoje tézy o celku sveta. Tieto tézy rozum môže zdôvodniť *rozumovo* ako úplne nevyhnutné tvrdenia, ku ktorým sa však dá bez veľkej námahy vždy nájsť antitéza, pričom jej zdôvodnenie v ničom nezaostáva za zdôvodnením nevyhnutnosti prvej tézy.

**Antinómia** podľa J. Wolfa je rozpor zákona so sebou samým – rozpor medzi niekoľkými vetami, z ktorých platí len jedna.

## Príklady antinómií
*Kréťan Epimenides vyhlásil, že všetci Kréťania sú klamári. Ak je jeho tvrdenie pravdivé a ak sú všetci Kréťania skutočne klamári, hovoril Epimenides pravdu a nie je teda pravda, že všetci Kréťania sú klamári, lebo aj on je Kréťan. Ak klamal, znamená to, že Kréťania nie sú klamári, z čoho však vyplýva, že ani Epimenides nie je klamár; jeho výrok je teda pravdivý a Kréťania sú klamári…

*Nech S je množina všetkých množín, ktoré neobsahujú seba ako prvok. Otázka: Je S prvkom S? Ak S nie je prvkom S potom S je prvkom S. *[[Russellov paradox|Russellova antinómia]].*

*Je Boh všemohúci? Ak áno, tak dokáže stvoriť skalu, ktorú nedokáže ani Boh zodvihnúť. Ak tú skalu nedokáže zodvihnúť, tak nie je všemohúci.

## Pozri aj
*protirečenie
*rozpor
*veta
*zákon

## Externé odkazy
* 

Kategória:Logika
Sémantická antinómia

**Sémantická antinómia** je antinómia, ktorá vzniká vo výrokoch, v ktorých predmetom sú výrazy určitého jazyka.

## Externé odkazy
* 

Kategória:Logika
Antipsychiatria

**Antipsychiatria** je hnutie prevažne anglosaského pôvodu, ktoré sa v 60. rokoch 20. storočia rozišlo s kritériami a metódami klasickej psychiatrie a odmieta najmä internovanie schizofrenikov.

## Predstavitelia
* David Cooper
* Ronald Laing

## Externé odkazy
* 

Kategória:Psychiatria
Antiscientizmus

**Antiscientizmus** je tendencia v rámci súčasnej filozofie niekedy stotožňovaná s antropologizmom a stavaná do protikladu k scientizmu.

Antiscientizmus odmieta vedu a za spásonosný prístup človeka k problémom a hľadá mimovedecké postupy prekonávania kríz.

## Externé odkazy
* 

Kategória:Filozofia vedy
Antonymný

**Antonymný** (gr.) je majúci opačný význam.

Pozri: Antonymum
## Externé odkazy
* 

Kategória:Sémantika
Antropogenéza

**Antropogenéza** je proces vzniku a vývoja človeka ako spoločenskej bytosti, proces vyčleňovania sa človeka zo živočíšnej ríše, kmeňový vývoj človeka a jeho živočíšnych predchodcov v rámci vývoja stavovcov.

Antropogenézu študuje antropogénia.

## Stručný prehľad vývoja človeka
Prírodovedec Carl Linné (1758) ako prvý zaradil človeka do vývojového radu živočíchov (primáty). Prírodovedec Charles Darwin v diele *[[O pôvode druhov|O pôvode druhov prirodzeným výberom]]* opísal vznik a vývoj druhov.

Spoloční živočíšni predchodcovia človeka a ľudoopíc (gorila, šimpanz) sa objavili na začiatku treťohôr. Išlo o antropoidné opice (človeku podobné), ktoré žili na konci treťohôr v nezalesnených oblastiach Afriky, Južnej Ázie. Boli donútené pohybovať sa po zemi. Mali zvislejšie posadenie hlavy, čo podporuje vývoj mozgu a lebky. Palec bol posadený oproti ostatným prstom, čo umožňuje používať rozličné predmety ako prirodzené nástroje. Na základe týchto zmien postupne prešli od zberu k lovu. Bielkoviny z mäsa majú vplyv na vývoj mozgu, čím sa zvýšila vynaliezavosť a dôvtip. Napriek tomu ešte nevedeli cieľavedome vyrábať nástroje - až postupne si začali uvedomovať užitočnosť nájdených kovov a ostrých kameňov, ktoré sústavne používali. Zámernou výrobou sa naši predkovia začali odlišovať od zvierat - práca utvárala človeka.

Hominizácia sa začala asi pred 14 miliónmi rokov. Medzi jej základné javy patrí: 
* vzpriamenie postavy, chôdza na zadných končatinách
* vývin ruky ako orgánu práce
* ústup zvieracieho vzhľadu 
* zväčšovanie mozgu
* klenutie lebky
* stereoskopický zrak (plastické, priestorové videnie, rozoznanie perspektívy (bližšie/ďalej))
* posunutie hrtana - rozvoj reči

Ďalej pozri článok Homo.

## Iné projekty

Kategória:Človek
Kategória:Evolučná biológia
Kategória:Pravek
Aplikovaná antropológia

**Aplikovaná antropológia** je využívania poznatkov vedy o človeku v praxi, najmä v priemysle (rozmery tela pre vyrobu priemyselných vyrobkov a konštrukciu strojov, pri  voľbe a navrhovaní nábytku a zriadenia atď.), aby bol človek zaradený v pracovnom procese vzhľadom na svoje prirodzené fyzické a psychické vlastnosti na takom mieste, kde by sa mohol čo najlepšie uplatniť v ľudskej spoločnosti ako indivíduum.

## Externé odkazy
* 

Aplikovaná antropológia
Antropocentrizmus

**Antropocentrizmus** je presvedčenie, že človek je stredom vesmíru a že cieľom vesmíru je dobro ľudstva.

## Externé odkazy
* 

Kategória:Človek
Etnická antropológia

**Etnická antropológia** je časť antropológie v tradičnom európskom členení antropológie na antropológiu etnickú, antropológiu prehistorickú a antropológiu fyzickú.

Etnická antropológia skúma pôvod a vývoj ľudských rás a následných etnických  odlišností, podáva klasifikáciu antropologických typov vrátane vývinu ich rozšírenia. 

Vzhľadom na svoj záujem o ľudské rasy analyzuje aj rôzne rasové teórie a problémy rasizmu.

## Externé odkazy
* 

Etnická antropológia
Psychoanalytická antropológia

**Psychoanalytická antropológia** je výskum etnografických daností pomocou psychoanalytických interpretácií. Určité postoje oidipovského komplexu sa napr. používajú ako vysvetľujúce schémy pôvodu dnešných kultúrnych súvislostí.

Pscyhoanalytická antropológia vychádza zo štúdia snov, mýtov, rozprávok, povestí, ceremónií, magických rituálov, každodenného života, výchovy detí, analýzy hier atď. 

## Externé odkazy
* 

Kategória:Psychológia
Symbolická antropológia

**Symbolická antropológia** je smer kultúrnej antropológie a odbor novej etnografie, ktorý sa šíri v USA od začiatku 60. rokov 20. storočia a ktorého charakteristickou črtou je výskum kultúry ako systému zdieľaných symbolov a významov. Najvýznamnejším predstaviteľom symbolickej  antropológie a jedným z jej zakladateľov je Clifford Geertz.

## Externé odkazy
* 

Kategória:Kultúrna antropológia
Teoretická antropológia

**Teoretická antropológia** je základ jednotlivých antropologických disciplín a smerov. Vymedzuje vzťah medzi základnými antropologickými pojmami a kategóriami, študuje teórie a hypotézy a uskutočňuje všeobecnú analýzu metód a techník výskumu. Usiluje sa o integráciu súčasného antropologického poznania a o vytvorenie jednotnej teoretickej sústavy pre štúdium človeka a kultúry. 

Osobitnú pozornosť venuje vymedzeniu vzťahov medzi jednotlivými úrovňami  antropologických  výskumov. O jej poznatky sa preto opierajú všetky antropologické výskumy, ktoré ju svojím
vlastným vývojom spätne obplyvňujú a rozširujú.

Teoretická antropológia sa pestuje najmä ako akademická disciplína, opiera sa o vedecký výskum, akademickú výučbu a produkciu antropologických publikácií a filmov. 

## Externé odkazy
* 

Kategória:Antropológia
Antropodicea

**Antropodicea** je obhajoba ľudského rozumu pred obvineniami, ktoré vyplývajú z analýzy rozporov moderných dejín a týkajú sa sčasti fatálnych dôsledkov ľudskej racionality pre život všeobecne.

## Externé odkazy
* 

Kategória:Človek
Kategória:Myslenie
Antropologizmus

**Antropologizmus** je tendencia alebo smer súčasnej filozofie,  ktorého  predstavitelia  vidia v pojme človeka kategóriu, ktorá má rozhodujúcu úlohu medzi významovými útvarmi intervenujúcimi vo filozofickej reflexii.

## Externé odkazy
* 

Kategória:Filozofické smery
Kategória:Súčasná filozofia
Antropomastika

**Antropomastika** je náuka o rodových menách a osobných menách, súčasť onomastiky.

## Externé odkazy
* 

Kategória:Onomastika
Antroposociológia

**Antroposociológia** je sociologická teória, podľa ktorej existuje bezprostredná súvislosť sociálneho postavenia ľudí s anatomicko-fyziologickými znakmi človeka (veľkosť a tvar lebky, výška, farba vlasov a pod.) a ktorej  predstaviteľmi  sú  najmä G. V. de Lapouge
a O. Ammon. 

Antroposociológia je odroda rasovo antropologického smeru v sociológii.

## Externé odkazy
* 

Kategória:Sociológia
Anything goes

***Anything goes*** () je princíp epistemologického anarchizmu, ktorý opísal Paul Karl Feyerabend vo svojej práci *Against Method : Outline of an Anarchistic Theory of Knowledge* (1970), pokladajúc ho za základnú tézu pre rozvoj vedy. Často je neoprávnene vykladaná ako pripúšťanie chaosu a ľubovôle do vedy, v skutočnosti sa ale len obracia proti princípu indukcie a konzistencie vedeckých výskumov. Téza tvrdí, že rozvoji vedy prispievajú naopak kontrainduktívne teórie, rozporné s prevládajúcou paradigmou. Podľa Feyerabenda sa vždy nájdu fakty a okolnosti, v ktorých sa môžu hodiť normy, štandardy a koncepcie odmietané v iných podmienkach.

## Referencie

Kategória:Filozofické koncepty
Štátny aparát

**Štátny aparát** môže byť:
*štátny mechanizmus
*súhrn štátnych orgánov a tých orgánov (úradných osôb) zvláštnych zložiek (t.j. najmä polície a armády) a štátnych zariadení, ktoré rozhodujú navonok (pretože ak rozhodujú navonok, tak majú fakticky charakter štátnych orgánov)
*súhrn štátnych orgánov, pozri pod štátny orgán
*súhrn štátnych orgánov uskutočňujúcich funkcie štátu a jeho triedne úlohy (vrátane polície a armády), pozri pod štátny orgán
*súhrn štátnych orgánov (plus armády a polície) a ich pracovníkov, pozri pod štátny orgán
*zvláštny realizačný systém orgánov výkonnej moci, najmä jej úradné osoby (v štátnej službe)., pozri pod úradná osoba
*personálny substrát (t.j. len pracovníci ako takí) štátnomocenských inštitúcií (čiže štátneho mechanizmu), na rozdiel od napr. štátnych orgánov, pozri napr. úradná osoba

## Referencie
Aparigraha

**Aparigraha** (sans.) je nehromadenie/neprivlastňovanie (etická poučka z jamy). Tento koncept vychádza z džinizmu a aštangajogy a znamená obmedzenie vlastníctva na jeho najmenšiu možnú mieru alebo iba na to čo je dôležité.

## Externé odkazy
* 

Kategória:Joga
Apatia

**Apatia** je stav, keď jedinec nemá záujem, prípadne je ľahostajný voči niektorým aspektom emocionálneho a sociálneho života alebo fyzickej činnosti.

## Historický význam
Etymologický pôvod výrazu *apatia* je v gréckom slove απάθεια (apatheia), ktorým sa označoval duševný pokoj, necitlivosť a oslobodenosť od afektov, inak povedané stav bez afektov. Dosiahnuť takúto apatiu sa pokúšali najmä predstavitelia stoicizmu.

Podľa stoikov je apatia prirodzená vlastnosť mudrca, ktorý s neohrozenou rovnováhou ducha vie znášať nestálosti každého druhu a protivenstvá života a s rovnakým pokojom prijíma šťastie aj nešťastie, dobro aj zlo.

V súčasnosti sa tento výraz používa predovšetkým v oblasti psychológie vo význame opísanom vyššie.

Kategória:Emócie
Anuloma pránajáma

**Anuloma pránajáma** (sans.) je pránajáma s brzdením výdychu. Anuloma Viloma Pránájáma  je typ pránájámy alebo ju môžete nazvať aj technika kontrolovaného dýchania. 

## Externé odkazy
* 

Kategória:Joga
At **Rishikesh Yog Dham**, we offer a variety of Teacher Training Courses, including traditional Ashtanga Yoga. We offer a variety of levels of training (Yoga Teacher Training in Rishikesh, India) including **100 hours, 200 hours, 300 hours, and 500 hours Yoga TTC.**
Apeirón

**Apeirón** ( < ἀ- *a-* – bez-/ne- + πέρας *peras* – koniec, medza, hranica, vymedzenie) je filozofický pojem označujúci neohraničené, neobmedzené, nekonečné. Anaximandros z Milétu týmto pojmom označil kvalitatívne nediferencovanú a priestorovo neobmedzenú pralátku (arché), z ktorej všetko vyvstáva a do ktorej sa v priebehu času opäť všetko navracia. Beztvarosť ale bola pre Grékov odpudivá – v teórii i praxi tiahli k pokiaľ možno dokonalému tvaru.

Neskôr sa týmto pojmom začalo označovať aj priestorové, časové, matematické nekonečno (pozri články nekonečno a matematické nekonečno).

## Referencie

Kategória:Filozofické koncepty
Apercepcia

**Apercepcia** (z  – k,  – vnímanie) je závislosť každého nového vnemu od predchádzajúcej životnej skúsenosti človeka a od jeho psychického stavu v momente vnímania.
Ide o psychické procesy na vyššej úrovni ako pri percepcii. Je to proces, pri ktorom sa človek zmocňuje nielen zmyslovej podoby diela, ale preniká aj do jeho obsahu. V apercepčnom procese rozoznávame dva základné módy vnímania:
* 1. Pozorovanie – sledovanie (vnímanie) už známeho alebo ešte neznámeho diela, jeho tektoniky, vnútornej štruktúry (melódia, harmónia, nástroje, časti a pod.). Tento spôsob pozorovania, táto určitá vlastnosť indivídua ako zmysel pre mieru pozorovania nám môže pomôcť preniknúť k obsahu diela, ale nie dostačujúco.
* 2. Vžívanie sa do hudby – poeticky povedané, nechávame sa umením (hudbou) opájať, strhnúť, uniesť, ponoríme sa do neho a pod (napr. stelesnenie hudby pohybovým stvárnením, interpretovaním skladby ktorú dôverne poznáme a pod.).

## Externé odkazy
* 

Kategória:Psychológia
Transcendentálna apercepcia

Immanuel Kant termínom **transcendentálna apercepcia** označuje  apríórne  vedomie, čiže vedomie, ktoré existuje pred každou skúsenosťou, je pôvodné, čisté a nemenné a podmieňuje jednotu javového sveta, dávajúc mu jeho formy a zákony.

## Externé odkazy
* 

Kategória:Immanuel Kant
Apetitus

**Apetitus** (lat.) je tendencia spojená s určitou organickou funkciou, napr. hlad, pohlavný pud. V scholastike: prirodzený sklon.

## Zdroj
* 

Kategória:Biológia
Kategória:Filozofický slovník
Aplikácia

**Aplikácia** môže byť 
*všeobecne: uplatnenie či použitie v praxi; uplatnenie či použitie poznatkov, skúseností atď. z jednej oblasti na inú oblasť, z jedného prípadu na iný a podobne
*v krajčírstve: nášivka
*v práve: použitie právnej normy na daný prípad alebo obdobnej právnej normy pri analógii, pozri aplikácia (právo)
*v lekárstve: spôsob upotrebenia alebo užitia lieku
*v informatike: softvér určený na vykonávanie špecifickej funkcie, ktorú požaduje používateľ počítača, pozri aplikácia (informatika)

## Iné projekty
Internetová sieťová aplikácia

**Internetová sieťová aplikácia** je softvérová aplikácia ktorá umožňuje využívať služby v sieti Internet. Umožňuje komunikovať medzi ľuďmi navzájom a pristupovať k dátam uloženým na internete. Sieťové aplikácie využívajú obvykle architektúru klient-server, v ktorej predstavujú klienta. Príkladom môžu byť programy obsluhujúce a využívajúce služby a protokoly ako e-mail, telnet, ftp, gopher, WAIS, WWW.

## Externé odkazy
* 

Kategória:Internet
Apokalypsa (literatúra)

thumb|Apokalyptickí jazdci
**Apokalypsa** (po grécky: ἀποκάλυψις – *apokalypsis* „zjavenie, odhalenie“) je staroveký literárny druh. 

Je veľmi náročné určiť jeho presné prvky a definovať, ktoré spisy sú apokalypsy, a ktoré nie. Väčšinou ide o spisy, v ktorých nejakému človeku (prorokovi) je skrze nebeského (anjelského) prostredníka zjavená nadprirodzená pravda, zvyčajne o dejinách a ich zmysle (s dôrazom na Božie konanie v dejinách v prospech trpiacich), ale môže ísť aj o zjavenie nebeského sveta ako takého (pozri napr. 1. knihu Henochovu a pod.). Podľa klasickej definície sem patrí aj záujem apokalypsy o eschatológiu. Zvyčajne apokalypsy obsahujú aj výzvu na určité konanie, to však nie je všeobecne nijak určené – môže ísť tak o výzvu na boj a odpor (*Zvieracia apokalypsa* v 1Hen), ako aj o pacifizmus (kniha Daniel). 

Podľa typu obsahu sa apokalypsy delia obyčajne na dve veľké skupiny: 
* historické apokalypsy: opisujú beh dejín, počínajúc dejinami minulými (vaticinia ex eventu) a predpoveďou vecí budúcich, či aspoň teologickým výkladom udalostí prítomných. Obvykle končia riešením eschatologických otázok.
* mimozemské cesty: zaujímajú sa o kozmológiu, o anjelský svet a končia podobne ako historické apokalypsy eschatologiou.

Apokalypsy obyčajne odrážajú nejakú krízovú situáciu spoločnosti (prenasledovanie Židov za Antiocha IV. Epifana alebo  zničenie druhého jeruzalemského chrámu v roku 70), ale nie vždy je táto kríza z textu zrejmá; niekedy treba pojem „krize“ brať veľmi široko (prenikanie helenizmu do židovstva). Apokalypsy píšu veľmi vzdelaní ľudia, ktorí mali široký kultúrny rozhľad.

Termín „Apokalypsa“ pochádza z apokalypsy *par excellence*, zo Knihy Zjavení svätého Jána. Táto kniha začína práve slovami „Zjavenie Ježiša Krista“, po grécky Άποκάλυψις Ίησοῦ Χριστοῦ (*Apokalypsis Iésú Christú*). Podľa tohto prvého slova dostala svoj názov tak samotná kniha Janových zjavení, ako aj celý literárny druh. 

Apokalypsu ako literárny druh treba odlíšiť od apokalyptiky (čo je typ hnutia). Nie každé apokalyptické hnutie vyprodukovalo vlastné apokalypsy (Kumrán), rovnako ako nie všetky apokalypsy pochádzajú z apokalyptických hnutí. 

## Najznámejšie apokalypsy
* 1. kniha Henochova (pozri Henoch)
* Kniha proroka Daniela
* 4. kniha Ezdrášova (pozri Ezdráš)
* 2. kniha Baruchova (pozri Baruch)
* Abrahámova apokalypsa
* Zjavenie (apoštola) Jána

## Iné projekty

Kategória:Biblia
Apokalyptika

**Apokalyptika** (zo ) je pojem, ktorý zahŕňa apokalyptickú eschatológiu (súhrn zjavení o tajomstvách týkajúcich sa konca sveta), apokalyptickú literatúru (súhrn spisov, v ktorom sú tieto zjavenia zaznačené, resp. literárny druh, v ktorom sú tieto spisy vypracované) a apokalypticizmus ako myšlienkový smer alebo hnutie. Tento myšlienkvoý smer bol – popri farizejoch, saducejoch a esejcoch – príznačný pre poexilové židovstvo, no prítomný aj v iných staroorientálnych náboženstvách (Egypt, Perzia) a zo židovstva prevzatý a ďalej rozvíjaný kresťanstvom.

## Referencie

Kategória:Literárne žánre
Apokónia

**Apokónia** je chemická zmes produktov rozkladnej destilácie dreva s čiernouhoľným dechtom.

## Externé odkazy

* 

Kategória:Organická chémia
Apokopa

**Apokopa** (gr.) je lingvistické nevyslovenie, odpadnutie, odsúvanie jednej alebo viacerých hlások na konci slova (napríklad ktos' namiesto ktosi). Apokopa môže participovať aj na slovotvorných procesoch jazyka, ako v slove drahokam (< **drahokameň* < *drahý kameň*).

## Externé odkazy
* 

Kategória:Jazykoveda
Kategória:Štylistické prostriedky
Kategória:Skratky
Apolitickosť

**Apolitickosť** je pasívny, nevšímavý, ľahostajný vzťah k verejným veciam spoločenského a politického zamerania, vyhýbanie sa politickej činnosti. Osoba vyznačujúca sa apolitickosťou sa označuje ako **apolita**.

Príčinou apolitickosti môže byť zaostalá vzdelanostná úroveň, ale môže ísť aj o prejav vedomého indiferentizmu.

## Referencie

Kategória:Politika
Apologéti (rané kresťanstvo)

**Apologéti** boli filozoficky vzdelaní obhajcovia kresťanstva proti pohanským predsudkom panovníkov a vzdelancov v prvých storočiach existencie kresťanstva. Vo svojich pamätných spisoch na adresu cisárov a vládnucich sa pokúšali presvedčovať o mravnej prevahe kresťanstva a jeho neškodnosti voči štátu. Jedným z najvýznamnejších apologétov bol Justinus Martýr zvaný *kresťan vo filozofickom plášti*.

Z apológií vynikajú: ako najvyčerpávajúcejšia a najlepšia Órigenesova  Κατὰ Κέλσου (lat. Contra Celsum), najranejšia od Kodratusa a najučenejšia od Eusebiosa z Kaisareie.

## Zdroje

## Pozri aj
* apologetika
* cirkevný otec (stredovek)
* patristika

Kategória:Kresťanstvo
Kategória:Patristika
Apologetika

**Apologetika** (z gr. *apo* – proti, *logos* – reč) je obrana viery proti neveriacim; časť systematickej teológie, ktorej cieľom je obhajoba a zdôvodnenie vierouky pomocou dôvodov apelujúcich na rozum. V dejinách filozofie sa výrazom *apologetika* označuje aj učenie apologétov.

Apologetickému prístupu sa vytýka, že v zápale pre svoju vec môže celkom ignorovať skutočné a objektívne fakty, najmä negatívne a prehnane vyzdvihovať a zveličovať fakty pozitívne. V tomto kontexte preto označenie *apologét* vyznieva väčšinou hanlivo. 

## Dejiny apologetiky
Historicky predstavujú apologéti skupinu kresťanských spisovateľov 2. storočia a 3. storočia, ktorí svoju vieru obhajovali v prostredí rímskej ríše. Svojimi odbornými a filozoficky či právne fundovanými spismi sa snažili obhájiť kresťanstvo pred právnymi útokmi aj pred námietkami filozofických škôl a gnostikov. Vo svojich pamätných spisoch adresovaných cisárom sa pokúšali presviedčať ich o mravnej prevahe kresťanstva a jeho neškodnosti voči štátu. Jedným z najvýznamnejších apologétov bol Justinus Martýr zvaný kresťan vo filozofickom plášti. Medzi ďalších dôležitých apologétov patria Atenagoras z Atén, Irenej z Lyonu, Tertullianus, Klement Alexandrijský a Origenes.

## Pozri aj
* patristika

## Externé odkazy
* 

Kategória:Kresťanská teológia
Kategória:Filozofia náboženstva
Kategória:Náboženstvo v starovekom Ríme
Apológia

**Apológia** je pôvodne obhajobná reč na  súde, neskôr obranný spis napr. apologétov. Všeobecne obhajoba (spravidla nepodložená).

## Iné projekty

## Externé odkazy
* 

Kategória:Literárne žánre
Apória

**Apória** (gr. ἀπορία, dosl. „ne-cesta“, *nepriechodnosť*, *slepá ulička*) je nevyriešiteľný rozpor medzi dvoma rovnako dobre odôvodnenými  názormi, ťažký neriešiteľný problém. Je to rafinované a dôvtipné dokazovanie rozporov medzi zmyslami a rozumom. Výskum apórií uskutočňuje aporetika.

Vznik apórie prebieha tak, že sa stotožňujú dve odlišné roviny usudzovania: matematický, idealizovaný proces, v ktorom narábame s idealizovaným objektom v idealizovaných podmienkach, a faktuálny proces, v ktorom myšlienkovo narábame so zmyslovo-názorným empirickým objektom v reálnych podmienkach.

Počínajúc Kantom sa v podobnom význame používa termín antinómia.

## Zenónove apórie pohybu
Zo staroveku sú najznámejšie apórie Zenóna z Eley. Ten vychádzal z Parmenidovho presvedčenia, že súcno je len jedno a je stále rovnaké, preto sú pohyb a zmena neskutočné a klamné. Prijatie mnohosti súcna a reality pohybu preto vedie k neriešiteľným rozporom. Ako príklad jeho argumentácie možno uviesť tri z jeho dôkazov proti pohybu:
* *Dichotómia*: ak má šíp doletieť do cieľa, musí najprv doletieť do polovice, predtým však do polovice polovice a tak ďalej donekonečna. Šíp však nemôže prejsť cez nekonečne veľa miest v obmedzenom čase.
* *Achilles a korytnačka*: Achilles nikdy nedobehne korytnačku, ktorá lezie pred ním, pretože v okamihu, keď sa dostane do bodu, kde bola predtým korytnačka, ona je už o kúsok ďalej a tak donekonečna.
* *Letiaci šíp*: Letiaci šíp je vlastne nehybný, lebo v každom okamihu sa bude nachádzať na presne určenom mieste, teda v pokoji.

## Referencie


Kategória:Rétorika
Apostaxia

**Apostaxia** (z gr. apo - *dolu*, *stazó* - kvapkám) alebo **apostaxa** je krvácanie z nosa.

## Referencie
*Ján Kábrt, Vlastislav Valach: *Stručný lekársky slovník.* Osveta, 1992.

Kategória:Otorinolaryngológia
Apostáza

**Apostáza** alebo **odpadlíctvo** je odpadnutie od viery. Do vydania tolerančného patentu bolo odpadlíctvo od rímskokatolíckej viery cirkevným zločinom - trestala sa telesným trestom, pokutou a väzením. V súčasnosti pokladajú apostázu iba za hriech a nie za zločin.

Všetky krajiny kriminalizujúce odpadlíctvo od viery (k roku 2014) sú krajiny s islamskou väčšinou a 11 z nich sa nachádza na blízkom východe. Žiadna krajina v Amerike alebo Európe nemá žiadny zákon, ktorý zakazuje vzdať sa náboženského presvedčenia alebo obmedzuje slobodu vybrať si náboženstvo. Mimo to po celom svete žiadna krajina s kresťanskou, budhistickou, hinduistickou, židovskou, agnostickou alebo ateistickou väčšinou nemá žiadne trestné alebo občianskoprávne zákony, zakazujúce alebo postihujúce odpadnutie od viery alebo zákony obmedzujúce právo previesť jednotlivca z jedného náboženstva k inému.

## Referencie


## Externé odkazy
* 

Kategória:Náboženstvo
Apomixia

**Apomixia** alebo **apomiktické rozmnožovanie** (lat. apomixis) môže byť:
**u rastlín*:
:1. nepohlavné rozmnožovanie rastlín, ktoré je náhradou pohlavného rozmnožovania, čiže vývoj embrya rastliny bez oplodnenia; zahŕňa to nasledujúce javy: 
:::a) gametofytická apomixia, čiže:
:::: a1) diplospória, resp. apospória a [za nimi nasledujúca] diploidná partenogenéza rastlín, resp. diploidná apogamia (= diploidná apogamétia)
:::: a2) [prípadne aj:] haploidná apomixia, t. j. haploidná partenogenéza a haploidná apogamia (= haploidná apogamétia),
:::b) adventívna embryónia (= sporofytická apomixia)  
:::c) pravé vegetatívne rozmnožovanie rastlín  [Poznámky: (i) Gametofytická apomixia a adventívna embryónia sa pri semenných rastlinách spolu označujú ako agamospermia (= vznik embryí a semien nepohlavnou cestou); pri nahosemenných rastlinách sa agamospermia nevyskytuje. (ii) Slovo partenogenéza v súvislosti s rastlinami môže znamenať najmä niektorú z týchto možností: I. diploidná partenogenéza rastlín, II. (diploidná) partenogenéza rastlín a (diploidná) apogamia, III. (diploidná) gametofytická apomixia a adventívna embryónia, IV. diploidná partenogenéza a haploidná partenogenéza (pričom haploidná partenogenéza = gynogenéza a androgenéza [v zmysle: vznik haploidných rastlín z mikrospór]). (iii) Diplospória a apospória [v užšom zmysle] sa niekedy spolu označujú ako apospória [v širšom zmysle] alebo ako apomeióza. Okrem toho pojmy diplospória a apospória [v užšom zmysle] často zahŕňajú aj po nich nasledujúcu diploidnú partenogenézu či diploidnú apogamiu; v takom prípade sa dá povedať, že apomixia sa delí na diplospóriu, apospóriu, [prípadnú] haploidnú apomixiu, adventívnu embryóniu a pravé vegetatívne rozmnožovanie.], pozri gametofytická apomixia (alebo agamospermia; alebo partenogenéza a apogamia; alebo diplospória a apospória), adventívna embryónia a vegetatívne rozmnožovanie
:2. nepohlavné rozmnožovanie vyšších rastlín (t. j. v užšom ponímaní semenných rastlín, v širšom ponímaní aj papraďorastov a príp. machorastov), prípadne okrem pravého vegetatívneho rozmnožovania; t. j. gametofytická apomixia vyšších rastlín, adventívna embryónia a (prípadne) pravé vegetatívne rozmnožovanie vyšších rastlín , pozri rovnaké články ako v bode 1
:3. agamospermia (=semenná apomixia)
:4. gametofytická apomixia 
**u rastlín a živočíchov*: 
:5. nepohlavné rozmnožovanie, ktoré je náhradou pohlavného rozmnožovania; to zahŕňa bod 1 hore + partenogenézu živočíchov , pozri rovnaké články ako v bode 1 a partenogenéza
:6. zriedkavo: nepohlavné rozmnožovanie vôbec (vrátane agamospermie), najmä rastlín , pozri nepohlavné rozmnožovanie
**u živočíchov*: 7. ameiotická partenogenéza (t. j. rozmnožovanie z vajíčok bez oplodnenia a meiózy), resp. ameiotická thelytokia (= thelytokia bez meiózy), opak automixie , pozri ameiotická partenogenéza alebo ameiotická thelytokia

## Poznámky


## Referencie
Aponia

**Aponia** (z gréčtiny) označuje stav duševnej bezbolestnosti dosahovaný uvoľňovaním, nečinnosťou. Usilovali sa ho dosiahnuť najmä predstavitelia stoicizmu.

## Externé odkazy
* 

Kategória:Filozofické pojmy
Apriorizmus

**Apriorizmus** je uznávanie  prípadne absolutizácia predskúsenostnej (apriórnej) povahy poznatkov. Opakom je aposteriorizmus.

## Externé odkazy
* 

Kategória:Epistemológia
Arabi

[right|thumb|[Nomádski Beduíni sú tradičným ideálom arabskej kultúry.]]
**Arabi** alebo **arabské národy** () môže byť:
# spoločenstvo národov a etník, ktoré majú ako materský jazyk arabčinu a ako spoločné kultúrne a náboženské vyznanie väčšinou islam;
# príslušníci jednotlivych arabských národov, národností a kmeňov na Arabskom polostrove a v severnej Afrike (najmä krajiny Maghribu), respektíve
# pôvodné obyvateľstvo Arabského polostrova.

## Pozri aj
* arabčina
* Arabská ríša
* Córdobský kalifát
* emir
* emirát
* islam
* kalif
* arabská kultúra
* arabská literatúra
* reconquista

## Iné projekty

## Externé odkazy
* 


Kategória:Etniká, národy a národnosti
Arabistika

**Arabistika** je vedná disciplína zaoberajúca sa jazykom, literatúrou, kultúrou a politicko-ekonomickými dejinami arabských národov. Je súčasťou orientalistiky.

## Externé odkazy
* 


Kategória:Literatúra v arabskom jazyku
Kategória:Jazykoveda
Arabská ríša

**Arabská ríša** alebo **Arabský kalifát** alebo len **Kalifát** bol stredoveký islamský štát v rokoch 622 až 945. V 8. stor. zahŕňal aj severnú Afriku, Blízky východ, Stredný východ, Pyrenejský polostrov a zasahoval aj do Indie a Číny. Jej územím viedla dôležitá obchodná trasa - Hodvábna cesta.

## Volení kalifovia
Štát vznikol v roku 622, keď proroka Mohameda prijala dnešná Medina ako svojho vládcu (od tohto roku sa počíta aj arabský letopočet - hidžra). V roku 630 Mohamed dobyl Mekku a do konca svojho života celú Arábiu. Po jeho smrti vládli volení kalifovia (Mohamedovi nástupcovia) sídliaci v Medine. V tomto období Arabská ríša dobyla Palestínu, Sýriu, Egypt, Cyprus, Cyrenajku, Irán, Arméniu, Gruzínsko a časť strednej Ázie.

Za vlády Uthmána (644-656) vznikol v ríši náboženský rozkol a vznikli suniti a šiíti. Po zavraždení Uthamána vypukla občianska vojna medzi Alím a Mu'ávijom (teda medzi Alíovcami a Umajjovcami), ktorá trvala 656 - 670.

## Umajjovský kalifát
Samotný Alí bol zavraždený roku 661 a Umajjovci vtedy preniesli sídlo do Damasku. Po skončení občianskej vojny pokračovali vo výbojoch (670-732), v ktorých pripojili Maghrib, Pyrenejský polostrov, západnú Indiu a ďalšie časti strednej Ázie. V roku 732 postup Arabov do Európy zastavil pri Poitiers Karol Martel.

V roku 750 bol posledný Umajjovec zvrhnutý povstaním Alíovcov na čele s Abulom Abbásom (Abbásovci). Umajjovci boli potom vyvraždení, iba Abdarrahmán I. utiekol do Hispánie, kde vytvoril Córdobský emirát (neskorší Córdobský kalifát).

## Abbásovský kalifát
Abbásovci v roku 762 preniesli sídlo do Bagdadu a vytvorili z neho vtedy najväčšie mesto sveta. Od 8. storočia sa v centralizovanej ríši rozdelenej na provincie prejavovali decentralizačné tendencie. Ríša najväčší územný aj kultúrny rozmach dosiahla za Hárúna ar-Rašída (786 - 809), potom sa začala rozpadať na veľa menších štátov. Abbásovcom síce formálne ostalo jadro ríše až do roku 1258, ale v roku 945 sa fakticky podriadili dynastii Bújovcov, ktorú v polovici 11. storočia zvrhli Seldžuckí Turci. 


Kategória:Zaniknuté štáty Ázie
Kategória:Dejiny Afriky
Kategória:Dejiny Blízkeho východu
Arbitrérny

**Arbitrérny** alebo **arbitrárny** (franc.) znamená ľubovoľný, javiaci sa ako ľubovoľný, bez rozumovej opory, závislý len od individuálneho rozhodnutia, ako sa človeku chce, nie od všeobecne platných dôvodov.

## Externé odkazy
* 

Kategória:Francúzske výrazy
Arbitrum liberum

**Arbitrum liberum** je latinský výraz, ktorý znamená slobodné rozhodnutie, sloboda vôle.

## Externé odkazy
* 

Kategória:Latinské výrazy
Aragónsko

**Aragónsko** je autonómne spoločenstvo a historické územie v severovýchodnom Španielsku, tvorí dnešné provincie Teruel, Zaragoza a Huesca.

## Dejiny
Aragónsko vzniklo začiatkom 9. storočia v rámci reconquisty ako Aragónske grófstvo, ktoré bolo súčasťou franskej Hispánskej marky. V rokoch 925 až 1035 bolo súčasťou Navarrského kráľovstva, od roku 1035 samostatné kráľovstvo. Roku 1162 bolo k nemu pripojené Barcelonské grófstvo, odvtedy sa niekedy rozlišujú Krajiny aragónskej koruny (vrátane Katalánska a pod.) a Aragónske kráľovstvo (vlastné Aragónsko). V roku 1319 k nemu bola pripojená Valencia. Od roku 1516, nástupom Karla I. po Ferdinandovi Aragónskom (1506-1516), bolo oficiálne spojené s Kastíliou (de-facto vznik Španielska).

## Referencie

## Pozri aj
* Zoznam panovníkov Aragónska

## Iné projekty
Aramejci

**Aramejci** boli semitské kmene, ktoré od od 2. tisícročia pred Kr. sídlili medzi  Palestínou  a Eufratom. Ich jazykom bola aramejčina.

V  15. stor pred Kr. vytvorili štátne celky v Sýrii, v 12. stor. pred Kr. prenikli do Babylonie, ktorú arameizovali. V 7. stor pred Kr. založili Novobabylonskú ríšu. Po dobytí Mezopotámie Arabmi sa postupne asimilovali.

## Externé odkazy
* 

Kategória:Etniká, národy a národnosti
Archaický

**Archaický** môže byť:
*starý, starodávny, starobylý, praveký
*zastaraný
*v geológii: týkajúci sa archaika
*v sociológie, filozofii a pod.: pozri archaický (sociológia)
Archanjel

[náhľad|Marco d'Oggiono, ''Traja archanjeli'', olej na paneli, [1516, dnes Pinacoteca di Brera, Miláno]]
**Archanjel** (gr.) je anjel vyššieho stupňa v kresťanstve, judaizme, islame a zoroastrizme.Kresťanské učenie uznáva troch archanjelov a to Gabriela, Michaela a Rafaela. V knihe Enoch sa spomínajú okrem Gabriela, Michaela a Rafaela aj Uriel, Raguel, Sarakiel/Sariel a Fanuel.

## Kresťanstvo
V obyčajnom zozname anjelských zborov predstavujú archanjeli (až) 7. miesto. Podľa Biblie (Tob. 12, 15. v.) je archanjelov celkovo sedem a sú ochrancami rôznych národov. Menovite sa však v Biblii objavujú len traja Gabriel, Rafael a Michal. Štvrtý - Uriel - sa spomína v knihe uznávanej len časťou dnešných kresťanov.

## Zoroastrizmus
V Aveste, súbore posvätných textov zoroastrizmu, sa spomína 7 archanjelov a tvoria protiváhu siedmim démonom. 

## Judaizmus
V judaizme je podľa rôznych zdrojov 7 archanjelov alebo len 4.

## Pozri aj
* Anjel
* Sedem archanjelov

## Iné projekty

Kategória:Anjeli
Arché

**Arché** (gr.) môže byť:
* prvopočiatok, prazáklad, prvotný princíp v antickej gréckej filozofii, pozri Arché (filozofia)
* podľa niektorých tradícií jedna zo siedmich Múz, pozri Arché (mytológia)
* jeden z mesiacov Jupitera, pozri Arche (mesiac)
* ríša, úrad

**Arche** môže byť:
* bieloruský časopis, pozri Arche (časopis)
* postava videohry Tales of Phantasia

Kategória:Grécke výrazy
L'archéologie du savoir

***L'archéologie du savoir*** (doslovne z franc.: „Archeológia poznania“) je kniha Michela Paula Foucaulta z roku 1969. Bola Foucaultovým odbočením do metodológie a odpoveďou na vnímanie jeho predchádzajúceho diela (*[[Les Mots et les choses]]*, 1966). Vyjadril sa tak k anglo-americkej analytickej filozofii, konkrétne k teória rečových aktov.

Vybudovanie „archeológie poznania“ ako disciplíny je hlavným cieľom Foucaultových skúmaní. Archeológia poznania skúma historicky sa striedajúce systémy predpokladov poznania a kultúry. Tieto predpoklady sú určované typom semiotického vzťahu alebo vzťahu slov a vecí, ktorý prevláda v kultúre toho ktorého obdobia. Foucault vyčleňuje tri takéto systémy predpokladov (epistémy): renesančnú, klasickoracionalistickú a súčasnú.

## Poznámky


## Referencie

## Externé odkazy
* 

Kategória:Filozofické literárne diela
Prehistorická archeológia

**Prehistorická archeológia** alebo **praveká archeológia** je hlavná veda prehistórie a archeológie. Jej hlavnou náplňou je získavanie (archeologický výskum v teréne) a spracovávanie (teoreticky a v laboratóriách) archeologické pramene.

## Externé odkazy
* 

Kategória:Archeológia
Archetyp (psychológia)

**Archetyp** označuje prvotné vrodené štruktúry kolektívneho nevedomia, psychický sediment opakujúcich sa životných situácií, úloh a zážitkov človeka. Termín sa v súčasnosti rozšíril pod vplyvom prác C. G. Junga. 

## Archetyp podľa Junga
Podľa Junga je archetyp apriórna, autonómna, dedičná štruktúra ľudského nevedomia bez špecifického
obsahu. Obsah nadobúda až v priebehu individuálneho života, kde sa osobná skúsenosť viaže na archetypálne formy. Treba rozlišovať medzi vlastným formálnym archetypom, ukrytým v nevedomí, a konkrétnym archetypálnym obrazom, manifestujúcim na úrovni vedomia.

Pôsobením problémovej, krízovej situácie v osobnom alebo sociálnom živote dochádza k nevedomému oživeniu a sprítomneniu príslušného archetypu. Daný proces má spontánnu, automatickú povahu. Archetypická matrica a priori formuje činnosť fantázie a tvorivého myslenia. Pomocou tejto matrice Jung vysvetľuje existenciu opakujúcich sa motívov v mýtoch a rozprávkach rôznych národov *večných* obrazov svetovej literatúry a svetového umenia.

Archetypy majú numinóznu povahu, to znamená, že človeka fascinujú, vzbudzujú bázeň a posvätnú úctu.

Archetypálne obrazy sa objavujú v snoch, halucináciách psychotických pacientov, alebo v náboženských a mytologických symboloch, postavách a dejoch.

Archaické kultúry považovali archetypy za vyššie sily spirituálneho charakteru, bohov, démonov alebo duchov.

Archetypálne obrazy ako mytologické symboly sa ako rituály a dogmy prejavujú vo všetkých náboženstvách a svetových ideológiách.

Vzhľadom na schopnosť archetypov podstatne ovplyvňovať alebo aj ovládnuť vedomé ego sa archetypy javia ako autonómne psychické mocnosti.

V náboženských, etnických a ideologických vojnách alebo davových hnutiach sa uvoľňuje deštruktívna psychická energia, viazaná na archetypy. Asimilácia archetypálnych symbolov do náboženstva alebo ideológie totiž umožňuje transformáciu psychickej energie a jej uvoľnenie na úrovni vedomia. Náboženské a magické rituály, ktoré prírodné národy uskutočňujú pred lovom alebo vojnovou výpravou, umožňujú mobilizovať ich psychickú energiu pre určité ciele.

Ľudská kultúra neutralizuje ničivý vplyv psychickej energie, viazanej na archetypy, a môže ju aj využívať pre vlastné civilizačné úsilie vytváraním harmonickych a konzistentných *duchovných* systémov,v ktorých sa archetypy objektivizujú v podobe symbolov - archetypálnych obrazov.

V dejinách ide o nájdenie vhodnej formy rituálu, ktorý by predstavoval optimálne formovanie vzťahu ľudskej kultúry k projektívnej podobe kolektívnych archetypov.

Archetypy súvisia fylogeneticky s inštinktami; archetyp je psychický náprotivok inštinktu. Archetyp a inštinkt podnecujú človeka k akcii a človek si neuvedomuje skutočné motívy svojho konania.

Najznámejšími identifikovanými archetypmi sú: persona, tieň , anima, animus, Veľká Matka, múdry starec a selbst.

## Externé odkazy
* http://ii.fmph.uniba.sk/~filit/fva/archetyp_jung_c_g.html

Kategória:Carl Gustav Jung
Grécka architektúra

**Grécka architektúra** je najvýznamnejšia zložka/etapa antickej architektúry.

## Externé odkazy
* 

Kategória:Architektúra v starovekom Grécku
Čínska architektúra

[náhľad|čínska [pagoda]]
**Čínska architektúra ** je  architektúra, ktorej najpoužívanejším materiálom bolo drevo, ručne modelované sušené tehly, hlina, hrubo otesané kmene a na juhu aj bambus.

Základný typ stavby je prízemný, obdĺžnikového pôdorysu, strecha pokrytá škridľami, pri náročnejších stavbách keramickými s  rôznofarebnými glazúrami. Priestor vnutri je  členený zástenami na miestnosti. Typická je pagoda, oblúkovitý most a štvorhranný alebo šesťhranný pavilón.

Najvýznačnejšími stavbami sú: Veľký čínsky múr, Cisársky palác a iné budovy v pekinskom Zakázanom meste.

## Iné projekty
 

## Externé odkazy
* 

Kategória:Architektúra v Číne
Kategória:Architektonické štýly
Architektúra počítača

**Architektúra počítača** je súhrn konštrukčných princípov zariadenia na spracovanie dát. 

Patrí sem stanovenie vnútornej reprezentácie dát a operácií na nich prebiehajúcich, formát základných inštrukcií (strojové inštrukcie), štruktúra funkčných jednotiek, definícia rozhrania medzi funkčnými jednotkami a externými zariadeniami a stavebný plán, podľa ktorého sa spájajú jednotlivé časti do celku, aby mohlo zariadenie plniť dané požiadavky.

## Externé odkazy
*